
A V I Z 

referitor la proiectul de Lege pentru completarea Legii nr.448/2006 privind protecţia şi promovarea drepturilor persoanelor cu handicap
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare cu proiectul de Lege pentru completarea Legii nr.448/2006 privind protecţia şi promovarea drepturilor persoanelor cu handicap, trimis cu adresa nr. PLx. 64 din 1 februarie 2017, înregistrat la Comisia juridică, de disciplină şi imunităţi sub nr.4c-11/182 din 2 februarie 2017.

Conform dispoziţiilor art.75 alin.(1) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată a adoptat proiectul de Lege, în ședința din 22 decembrie 2016.

Proiectul de lege are ca obiect de reglementare completarea art.26 din Legea nr.448/2006, în sensul instituirii unor facilităţi fiscale constând în scutirea de la plata impozitului şi a timbrului de mediu pentru un atoturism neadaptat aparţinând însoţitorului persoanei cu handicap grav sau accentuat, rudă de gradul I al acesteia.
În şedinţa din data de 15 februarie 2017, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.517 din 26 mai 2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.
În raport de obiectul şi conţinutul reglementării, proiectul de lege face parte din categoria legilor organice.
                     PREŞEDINTE,    




SECRETAR,

                 Eugen NICOLICEA

